《赠蔡观察遇庆沾恩 其一》
明代·孙继皋

玉节朱衣作镇年，金函紫诰荷恩偏。江明组练风烟净，阙演丝纶日月悬。

文武万邦归宪式，燕贻三世见承传。牙旗开府新除近，雨露重看下九天。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。